**Dores Jiménez Hernández**, nada en Cidade de México o 1 de abril de 1955, é unha diplomática mexicana, que actualmente traballa como embaixadora de México en Honduras.

Traxectoria
-----------

É licenciada en Relacións Internacionais pola Universidade Nacional Autónoma de México. Os seus estudos de especialización en Diplomacia realizounos na Universidade Nacional de Australia. Foi asistente de finanzas e de actas das Reunións do Consello Coordinador Empresarial (1976-1979). Posteriormente, foi analista de Asuntos financeiros internacionais na Secretaría de Facenda e Crédito Público (1980-1981). 

En 1982 ingresou no Servizo Exterior Mexicano. Na Secretaría de Relacións Exteriores traballou como Xefa do Departamento para o Pacífico Oriental (1984-1985) e como Subdirectora para Xapón na Dirección Xeral para o Pacífico (1986-1991). Así mesmo, traballou como Asesora do Subsecretario para as Nacións Unidas (2002-2003) e Directora Xeral Adxunta para a Asemblea Xeral e Organismos Especializados do Sistema das Nacións Unidas (2004-2007). 

No exterior foi Delegada ante a Misión Permanente de México ante os Organismos Internacionais con sede en Xenebra, que inclúen a Organización Mundial da Saúde (OMS); a Organización Internacional do Traballo; a Organización Mundial da Propiedade Intelectual (OMPI); a Unión Internacional para a Protección das Obtencións Vexetais; a Organización Internacional para as Migracións; as Reunións do Consello Económico e Social das Nacións Unidas, e as Reunións e Conferencias das partes dos Convenios sobre o Cambio Climático e a Diversidade Biolóxicadurante (1991-1997).

Foi funcionaria na Organización Mundial da Propiedade Intelectual, traballou como Directora de Desenvolvemento de Políticas e Relatora da Comisión Asesora de Políticas (1999-2002); así mesmo como Conselleira Principal da Dirección de Planificación Estratéxica e Secretaria do Grupo de Desenvolvemento de Políticas (1998- 1999).

Traballou como representante Permanente Alterna ante a Organización da Aviación Civil Internacional de 2007 a 2011, con sede en Montreal e co mesmo cargo na Organización dos Estados Americanos (OEA), en Washington de 2011 a 2015.

En 2015 foi designada como embaixadora de México na República de Honduras, onde traballou por ampliar a cooperación entre México e Honduras, en materia de seguridade, desastres naturais e migración.

Notas
-----

1. 1 2  "Ratifica Senado nombramientos diplomáticos en Honduras, Jamaica y Guyana" (en castelán). Arquivado dende o orixinal o 10 de novembro de 2018. Consultado o 9 de novembro de 2018.
2. ↑  "Embajadora Jiménez viene a Honduras - Diario La Tribuna". *Diario La Tribuna Honduras* (en castelán). 14 de abril de 2015. Arquivado dende o orixinal o 10 de novembro de 2018. Consultado o 9 de novembro de 2018.
3. 1 2  "Embajadora" (en castelán). Consultado o 9 de novembro de 2018.
4. ↑  Comisiones Unidas de Relaciones Exteriores y América Latina y el Caribe del Senado (2015). "Dictamen por el que ratifica el nombramiento que el ciudadano presidente de la República hace a favor de la ciudadana Dolores Jiménez Herández, como Embajadora de México en la República de Honduras" (PDF).
5. ↑  OPI (2000). "INFORME SOBRE LA COOPERACION DE LA ORGANIZACION MUNDIAL DE LA PROPIEDAD INTELECTUAL (OMPI) CON LOS PAisES DE AMERICA LATINA EN MATERIA DE DERECHO DE AUTOR Y DERECHOS CONEXOS. MARZO DE 1999 A MAYO DE 2000" (PDF). Arquivado dende o orixinal (PDF) o 10 de novembro de 2018.
6. ↑  "El Comité de Coordinación apoya promociones" (en castelán). Consultado o 9 de novembro de 2018.
7. ↑  "28th PAN AMERICAN SANITARY CONFERENCE. 64th SESSION OF THE REGIONAL COMMITTEE" (PDF). Consultado o 9 de novembro de 2018.
8. ↑  "Solidaridad, unión y hermandad internacional entre Honduras y México". Arquivado dende o orixinal o 20 de abril de 2019. Consultado o 26 de marzo de 2021.
9. ↑  "Honduras y México unen esfuerzos para combatir migración irregular" (en castelán). Consultado o 2021-05-30.

|  |  |
| --- | --- |
| Control de autoridades | 
* Wd: Q58432234
* WorldCat
* VIAF: 19238763
* ISNI: 0000 0000 5081 9015
* LCCN: no90004918

 |